fi fi fi fi fi fi fi it fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi en sv sv fi fi sv sv fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi eo cs fi fi fi cs fi fi fi fi fi fi fi fi fi fi fr fi fi it fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi pt fi fi fi fi it ms en fi sk pl fi
Iso Susi ja Pikku-Hukka: 2015
Ollaan käyty parina päivänä täällä Lahdessa Linnaistensuolla samoilemassa ja kuvaamassa koiria. Hirveä sumplaaminen aikataulujen kanssa kun kolmen jälkeen tulee jo pimeetä ja sitten ei ainakaan liikekuvia enää saa. Onneksi nyt on päässyt "jo" kahdelta paikanpäälle niin helpottaa kuvaamista kummasti (eikä tarvi arpoa pimeässä poispääsyä).
Lähettänyt Emilia klo 22.17 1 kommentti:
Eipä ole tullut taas pitkään aikaan kirjoiteltua. Ei ole oikein tapahtunut mitään ihmeellistä. Edellisestä Ruotsin kokeesta saatiin kakkonen, kenttä oli jälleen todella märkä ja tuomari tiukka. Ja Roope ei ole nopeasti suorittava koira. Mutta ei siitä sen enempää. Maaliskuussa samassa paikassa on hallikoe, joten sinne todennäköisesti mennään vielä kokeilemaan kerran, Ruotsissa kun ei EVL-säännöt vielä vuodenvaihteessa muutu.
Ollaan treenattu aika ahkerasti viime aikoina, ja Roopen liikkeet onkin aika hyvällä mallilla. Tunnarissa sillä on ollut ihme epävarmuuksia, maistaa omaa, tiputtaa ja tuo sitten. Saattaa viedä kapulan liikkurille. Onneksi tuo on vähentynyt toistojen myötä paljon ja nykyään tulee jo ihan puhtaitakin suorituksia.
Viime treeneissä olin aika ylpeä Roopesta ruutuun lähetyksessä. Näin että kaveri tulee koirineen kentälle samasta suunnasta missä ruutu on. Roope saa yleensä juosta näiden koirien luo kun näen että tulevat, mutta nyt päätinkin lähettää sen ruutuun. Roope lähti tietysti juoksemaan kohti kavereita, mutta ilmeisesti sillä on sittenkin aivotoimintaa koska muutti suuntaa ja meni hienosti ruutuun. Taitava hirvikoira! Se on myös oppinut hienon taidon; ruudussa ollessaan se peruuttaa "ruutuun"-käskyllä ja näinollen ei ole ruudusta yli maahanmenon jälkeen vaikka sattuisi aluksi jäämään turha eteen.
Roope lentää! :D Kuva Emma Tuominen
Tässä videoa meidän viimeisimmistä kokeenomaisista treeneistä, videosta kiitos Emmalle!
Blogi alkaa todennäöisesti painottua kuvamateriaaliin, nyt kun sain hankittua järkkärin niin koirista tulee räpsittyä fotoja melkoisia määriä :D Tässä syksyn aikana räpsittyjä otoksia.
Kuvia Rovaniemen reissulta lokakuussa;
Äidin sakemanni-tollerisekoitus, on aika veikeä otus
Tottakai täytyi ikuistaa Napapiirillä käynti niinkuin kunnon turistit konsanaan :P
Lähettänyt Emilia klo 21.55 1 kommentti:
keskiviikko 13. toukokuuta 2015
Tokokoulutusta ja Ruotsiin käypi tiemme jälleen
Vähän söpöilyä treenien lomassa kun oon käyny pesullakin pitkästä aikaa
Roope on ilmoitettu taas kokeeseen samaan paikkaan kun viimeksikin. Toivon mukaan tälläkertaa onnistaisi (lumet olisi sulaneet, maa kuiva eikä sataisi..) kun ei ihan halvaksi taas tule tämäkään
Onneksi näyttäisi nyt siltä, että kaikki liikkeet on ainakin Roopella hallussa. Eli sääolosuhteiden varaan jää jälleen. Luulen että tämän jälkeen en enää lähde kokeilemaan jos sääolosuhteet taas laittaa hanttiin, kun ei tosiaan mitään älyttömän halpaa lystiä ole ollut kumpikaan reissu :P vaikka mistä sitä tietää mikä aivotoiminnan häiriö tulee ja vielä ennen uusia sääntöjä pitää mennä kokeilemaan. Katsotaan.
Käytiin Roopen kanssa myös uusien sääntöjen koulutuksessa ja uusia liikkeitä varmaan tarvisi alkaa opettelemaan pikkuhiljaa jos mielitään esim. ensi vuoden SM-kisoihin ja ensinnäkin hakemaan niitä vaadittavia ykkösiä.
Uusista liikkeistä Roopelle tulee olemaan varmasti haastavaa ainakin paikallaistumisen jälkeinen maahanmenokäsky sekä ruudun merkittömyys. Sen vire laskee niin paljon istuessa, että maahanmeno tulee ainakin olemaan todella hidas jos ei muuta. Merkittömyys taas tulee tarvitsemaan iiison määrän toistoja että Roope ymmärtää ja on varma siitä, että sinne voi mennä ilman kartiotakin. Seuraamisen pitkän peruutuksen ja uuden ohjatun en taas usko olevan hirveitä ongelmakohtia, hyppyohjattu vaan tarvitsee paljon ketjuttamista ja toistoja mutta onpahan tuo oppinut tavallisenkin ohjatun sekä hyppynoudon niin ei luulisi olevan ongelma.
Lähettänyt Emilia klo 9.02 3 kommenttia:
tiistai 17. maaliskuuta 2015
ELIT2 253p. tää on niin mun tuuria
Roope sai jopa tällaisen muistoksi, mutta se ykkönen olisi kyllä
lämmittänyt enemmän mieltä :P
Piteån koe on nyt takanapäin ja ulkokoe koitui meidän kohtaloksi. Roope on melkoinen diiva eikä suostu mm.seuraamaan tai tekemään oikein mitään muutakaan jos maa on märkä/ taivaalta tippuu vettä. Kokeen nurmikenttä oli ihan litsunlätsyn märkää ja seuraamisesta + zetasta ei tullut yhtään mitään jotenka valionarvo jäi kolmesta pisteestä kiinni. Noin muuten olen Roopen tekemiseen todella tyytyväinen, jos olosuhteet olisi olleet hirvikoiralle sopivat, se olis saanut kirkkaan ykkösen.
Video kokeesta, kuvaajana toimi Saara;
Sittande i grupp 10
Fritt följ 6,5 Roope yritti lähteä karkuun ensimetreillä jonka jälkeen suostui hyvin nihkeästi suorittamaan kaavion loppuun (hyyyvin hitailla perusasennoilla)
Zeta 5 Nollan olis ansainnut, ei istunu eikä mennyt maahan. Seisomiseen tarvi kaksi käskyä + yhden ylimääräinen seuraamiskäskyn jouduin antamaan
Inkallning med ställ och lägg 8,5 Hidas ensimmäinen maahanmeno, muutoin aika hieno
Sändande med lägg och inkall (Rutan) 7 Lönkytteli merkille ja kaksoiskäsky maahanmenoon koska HYI MÄRKÄÄ
Apportering med dirigering 9 Ravaili taas merkille (pääasia että löysi ekalla kerralla sekä ruudussa että tässä!) mutta muuten tosi taitavasti haettu oikeenpuolimmainen vaikka ruutukin oli houkuttimena samassa suunnassa
Apportering metall och hopp över 8,5 Ruotsinmallin metsku näemmä hieman ihmetytti kun ei heti voinut nostaa kapulaa
Vittringsprov och apport 6 Joku oli levitellyt tunnarien ympärille nappuloita ja Roopehan jäi syömään niitä kun on niin opetettu tunnarilla tekemään ja annoin kaksoiskäskyn kun tuntui kestävän ikuisuuden
Fjärrdirigering 9 Roopen bravuuri, ensimmäinen istuminen oli vajaa mutta muuten aina niin hienot vaihdot :)
Koiria oli EVL:ssa neljä joista Roopen sijoitus oli 2/4. Nuo seuraamiset tottakai jäi harmittamaan ihan hirveästi mutta turha sitä on enää itkeä. Roope ei ole koskaan sietänyt vettä eikä tule sitä koskaan sietämään (varsinkaan kokeessa matalammassa vireessä), toivottavasti sama kenttä on toukokuun loppuun mennessä kuiva kun silloin olisi tarkoitus lähteä kokeilemaan uudestaan. Eiköhän se ykkönen sieltä ennen elokuun alkua tule kun vaikeemmatkin liikkeet näyttää olevan koiran kuupassa hyvällä mallilla nyt.
Lähettänyt Emilia klo 9.31 Ei kommentteja:
torstai 26. helmikuuta 2015
"Siis se koe on ulkona.."
Roopen mielestä yhtenä päivänä oli vähän vilponen keli
Ruotsin koe lähenee, ei tässä ole enään kuin kaks viikkoa aikaa. Todennäköisesti muutama liike hajoilee tuossa ensi viikon aikana tuntemattomasta syystä X, mutta yhtä todennäköisesti Roope ei anna sen häiritä yhtään vaan toimii juuri parhaaksi katsomallaan tavalla improvisoiden :P
Yritän saada järjestettyä mahdollisimman paljon häiriö- ja liikkurointitreeniä ennenkuin lähdetään Rovaniemelle ja olen siinä jopa onnistunutkin. Eilen treenattiin Lauran ja Jade-valkkarin(juoksuisen sellaisen) kanssa ja yksi hirvikoira (tuleva karvalakki ja -hanskat) yritti erittäin aktiivisesti päästä hengestään vikisemällä _ihan_koko_ajan. Verenpaine nousi jo asian ajattelustakin. Liikkeet sentään meni hienosti, ensimmäisen merkin vammaili taas mutta muuten ruutu, ohjattu, tunnari ja kaukot meni juuri niin kuin toivoinkin. Paikkiksessa kohti juokseva nainen oli Roopelle liikaa, mutta saadun palautteen jälkeen makasi hyvinkin kiltisti ja luulen ettei yritä samaa ihan hetkeen uusiksi.
Tänään treenattiin Anskun ja rottispentu Elvan kanssa, tai Roope lähinnä haaveili pennun kanssa seurustelusta. Elva on Roopen tuleva leikkikaveri mutta Roopehan ei sitä tiedä ja varmaan tuskailee kun ei juuri nyt heti pääse rakastamaan pikkukaveria.
Liikkurin kanssa Roope ei taaskaan mennyt ensimmäiselle merkille ja en ihan tosiaan tiedä mitä tuolle ongelmalle tekisin. Tässä vaiheessa ennen koetta tokikaan en oikein mitään, mutta noin niinkun mahdollista jatkoa ajatellen. Ohjatun nouto-osuus kuitenkin sujui mallikkaasti kuten myös tunnari ja luoksari. Paikkamakuukin oli suhteellisen hiljainen ottaen huomioon maailmanihanimman pennun läsnäolon. Roopen mielestä sillä on täysi oikeus mölistä kuin viimeistä päivää.
Lähettänyt Emilia klo 20.17 Ei kommentteja:
maanantai 16. helmikuuta 2015
Tänään oli aika kylmä treenata
Täytyisi varmaan taas päivittää, tuntuu vaan että nykyään ei oikein tapahdu mitään niin mullistavaa että sitä olisi kenenkään mielenkiintoista lukea. Ollaan treenattu suhteellisen paljon kun oltaisiin lähdössä nyt sitten sinne Piteåån kokeeseen.
Vaikka Roope omasta mielestäni osaa kaikki liikkeet nyt melko hyvin niin silti se voi tehdä kokeessa mitä vain, siis ihan mitä vain. Pari päivää sitten se esimerkiksi oli tajuamatta ruutua ollenkaan, ei vaikka miten läheltä yritin näyttää ja opastaa, että jos se tuon tekee kokeessa niin turha reissu tuli. Seuraavana päivänä ei tietysti ollut mitään ongelmia. Tietysti koetta ajatellen pitäisi saada paljon enemmän häiriötreeniä ja liikkurointia mutta treeniseura on ollut hieman kiven alla, näillä eväillä kuitenkin mennään ja toivotaan parasta. Tällä viikolla täytyy laittaa ilmo menemään..
Kertun kanssa oltiin tammikuussa Lahdessa näyttelyssä ja neiti päätti yllättää saamalla sertin, pääsemällä paneeliin (vrt.koiranäyttelyiden BIS-show) ja saamalla siellä jopa ääniä tuomareilta häviten kuitenkin voittajalle niukasti 2-4. Kilpailemassa Kertun luokassa oli muistaakseni 6 kissaa. Maaliskuussa mennään näyttelyyn vielä ainakin ja mahdollisesti myös toukokuussa Hyvinkäälle yrittämään Kertulle vielä toista sertiä.
Noin muuten kissojen elämä rullaa omalla painollaan, ovat ihan yhtä rasittavia kuin aina ennenkin :P lämpöisiä ilmoja odotellessa että pääsisi viemään noitakin ulos, nää -10-20 C pakkaset ei oikeen kisuja innosta.
Kerttu paneelissa, kuva Pauli Araneva
Lähettänyt Emilia klo 10.15 Ei kommentteja:
Uudemmat tekstit Vanhemmat tekstit Etusivu
FI SE NO POHJ TVA BH Roope
Suolla kastumassa ja kuvaamassa
Ihan normaalia arkea vaan
Tokokoulutusta ja Ruotsiin käypi tiemme jälleen
ELIT2 253p. tää on niin mun tuuria
"Siis se koe on ulkona.."
Tänään oli aika kylmä treenata
Hukan ja Poksun blogi
Tuiken ja Vilpin treeniblogi
Vipin ja Visan treeniblogi
FI SE NO POHJ TVA BH Roope s. 21.5.2007
AD Kulovalkean Desperado s.6.12.2015
Teema: Mieletön malli. Sisällön tarjoaa Blogger.